cyanic-selkie/wikianc huggingface dataset:
Σπήλαιο Καταρρακτών Έδεσσας
Βιολογία
μικρογραφία|241x241εσ Στα σπήλαια υπάρχει και ζωή. Πέρα από τη ζώνη της εισόδου όπου βρίσκουν καταφύγιο διάφορα ζώα (απλοί επισκέπτες - τρωγλόξενα είδη), πιο μέσα στο σπήλαιο συναντούμε τα τρωγλόφιλα είδη, που κατοικούν στο σπήλαιο αλλά τρέφονται έξω από αυτό (π.χ. νυχτερίδες) ,σπηλαιόβιες ακρίδες (δολιχόποδα)και τα τρωγλόβια, που ζουν και ολοκληρώνουν ολόκληρο τον κύκλο της ζωής τους μέσα στο σπήλαιο, χωρίς να βγαίνουν ποτέ έξω. καθόλου|μικρογραφία|223x223εσ|Σπηλαιόβια ακρίδα αριστερά|μικρογραφία|220x220εσ
Εξωτερικοί σύνδεσμοι
Καταρρακτων Εδεσσας Κατηγορία:Νομός Πέλλας
Σπήλαιο Περάματος
Έτσι έμαθαν για το σπήλαιο ο Ιωάννης και η Άννα Πετροχείλου (ιδρυτές της Ελληνικής Σπηλαιολογικής Εταιρείας), και άρχισαν τη συστηματική εξερεύνηση και χαρτογράφησή του, ώστε να γίνει το πρώτο τουριστικά διευθετημένο στην Ελλάδα.
Αποτελείται από πολλές διαδοχικές αίθουσες και διαδρόμους με σταλακτίτες, σταλαγμίτες, κουρτίνες και εντυπωσιακές κολώνες σε συμπλέγματα. Το 1956 βρέθηκαν απολιθωμένα δόντια και οστά της αρκούδας των σπηλαίων.
Καταλαμβάνει έκταση 14.800 τ.μ. και η επισκέψιμη διαδρομή είναι συνολικά 1.100 μέτρα.
Εξωτερικοί σύνδεσμοι
Περαματος Κατηγορία:Νομός Ιωαννίνων Κατηγορία:Αρχαιολογικοί τόποι στα Ιωάννινα
Ιωάννης Βουκυκλάκης
Ο Ιωάννης Βουκυκλάκης (και Βουκικλάκις, 1882 - 3 Σεπτεμβρίου 1938), του Νικολάου και της Πουλούδης, ήταν Έλληνας δικηγόρος, λογογράφος και ποιητής από τη Νεάπολη Λασιθίου.
Βιογραφία
Την περίοδο της Κρητικής Πολιτείας εξελέγη βουλευτής και ήταν μάλιστα ο νεότερος σε ηλικία από τους πολιτευτές της Κρήτης εκείνης της περιόδου. Στη συνέχεια, διορίστηκε νομάρχης και υπηρέτησε στην Αργολιδοκορινθία, την Εύβοια και το Ιόνιο. Διατέλεσε πρόεδρος του Δικηγορικού Συλλόγου της Κρήτης και τιμήθηκε με το Σταυρό του Σωτήρος.
Απεβίωσε σε ηλικία 56 ετών στην Αθήνα και κηδεύτηκε στις 4 Σεπτεμβρίου 1938 από το Πρώτο Νεκροταφείο. Ήταν παντρεμένος με την Ελένη Βουκυκλάκη και είχαν τρεις κόρες.
Παραπομπές
Κατηγορία:Έλληνες δικηγόροι Κατηγορία:Νομάρχες Αργολίδας και Κορινθίας Κατηγορία:Νομάρχες Ευβοίας Κατηγορία:Τάγμα του Σωτήρος
Υδρόμυλος Φθιώτιδας
Ο Υδρόμυλος είναι πεδινός οικισμός της Στερεάς Ελλάδας στην Περιφερειακή Ενότητα Φθιώτιδας σε υψόμετρο 20 μέτρα. Βρίσκεται στο κέντρο του νομού σε απόσταση 6,5 χλμ. ΝΔ. της Λαμίας και είναι κτισμένος ανάμεσα στον Φραντζή (ΝΔ.) και τον ποταμό Σπερχειό. Ως ξεχωριστός οικισμός αναφέρεται επίσημα το 1961 να προσαρτάται στην τότε κοινότητα Φραντζή και οφείλει το όνομά του στον νερόμυλο που υπήρχε και αποτελεί σήμερα «αξιόλογο και αντιπροσωπευτικό δείγμα προβιομηχανικής εγκατάστασης». Σύμφωνα με το πρόγραμμα «Καλλικράτης» μαζί με τον Φραντζή και τα Ζακαίικα αποτελούν την τοπική κοινότητα Φραντζή που υπάγεται στη δημοτική ενότητα Λαμιέων του Δήμου Λαμιέων και σύμφωνα με την απογραφή του 2011 έχει πληθυσμό 90 κατοίκους.
Εξωτερικοί σύνδεσμοι
Κατηγορία:Δήμος Λαμιέων Κατηγορία:Χωριά του νομού Φθιώτιδας
Ιωάννης Χ. Κρητικός
Ο Ιωάννης Κρητικός (Πάτρα - Παχυκάλαμος Άρτας, 1897) ήταν Έλληνας αθλητής, έπειτα γυμναστής και ιδρυτής αθλητικών συλλόγων. Ιδρυτής της Παναχαϊκής και από τα ιδρυτικά μέλη του Πανελληνίου, πολέμησε σαν έφεδρος αξιωματικός κι έπεσε στον Ελληνοτουρκικό πόλεμο του 1897.
Τα νεανικά του χρόνια
Γεννήθηκε στην Πάτρα και καταγόταν από γνωστή οικογένεια της πόλης, ήταν γιος του Χαράλαμπου Κρητικού κι αδελφός του βιομηχάνου και αθλητή της Παναχαϊκής Περικλή , παππούς του ήταν ο Χριστόδουλος Κρητικός αγωνιστής του 1821. Νεαρός πήγε στην Αθήνα για σπουδές στα μαθηματικά αλλά τον τράβηξε ο αθλητισμός και φοίτησε και στην δημόσια διετή σχολή γυμναστών με καθηγητή γυμναστή τον Ιωάννη Φωκιανό όπου ασχολήθηκε ενεργά με τον αθλητισμό.
Η αθλητική του καριέρα
Το 1889 πήρε μέρος στα Δ' Ολύμπια που οργανώθηκαν στην Αθήνα από τον Ι. Φωκιανό. Ο Κρητικός τερμάτισε πρώτος στον αγώνα δρόμου ταχύτητος μίας στροφής και στο άλμα επί κοντώ υπέρ τάφρον. Το 1890 πήρε μέρος στους αγώνες του Κεντρικού γυμναστηρίου όπου γυμναζόταν και ήταν δεύτερος στις ασκήσεις με κρίκους και στην άρση βαρών με ένα χέρι. Το 1891 στους εσωτερικούς αγώνες του Πανελλήνιου Γ.Σ. ήταν επίσης πρώτος στην άρση βαρών με ένα χέρι όπου για έπαθλο κέρδισε 80 δρχ.
Ήταν η ίδρυση του Παναχαϊκού Γυμναστικού Συλλόγου από τον Ιωάννη Κρητικό, της σημερινής Παναχαϊκής. Αμέσως με την ανακοίνωση ίδρυσης αθλητικού συλλόγου πολλοί νέοι της πόλης έσπευσαν να εγγραφούν σε αυτόν, αναφέρονται 500 τα πρώτα μέλη. Στις εκλογές για ανάδειξή διοικητικού συμβουλίου ο Κρητικός ανέλαβε την θέση του "επόπτη ασκήσεων", επανεξελέγη άλλες δύο θητείες έως τον Δεκέμβριο του 1893 όπου παραιτήθηκε. Ταυτόχρονα ο Κρητικός ήταν και ο γυμναστής-προπονητής των αθλητών αλλά αναφέρεται και σαν αθλητής του συλλόγου. Το 1892 κατά τις εκλογές όλο το διοικητικό συμβούλιο δεν επανεκλέγει και κατηγορήθηκε για κακή διοίκηση εκτός του Κρητικού που ήταν ο μόνος που επανεκλέγει.
Ο θάνατος του
Το 1894 επιστρατεύτηκε κατά τον πόλεμο του 1897 ως έφεδρος αξιωματικός του Ελληνικού στρατού, σκοτώθηκε στην μάχη στον Παχυκάλαμο Άρτας και τάφηκε εκεί. Ο Κρητικός υπηρετούσε στο 9ο σύνταγμα πεζικού έφεδρος ανθυπολοχαγός και φτάνοντας στο χωριό Μπάνι, σήμερα Λουτρότοπος, το σύνταγμα ενεπλάκη σε μάχη με τους Τούρκους όπου ο Κρητικός τραυματίστηκε βαριά.
Αναφέρεται ότι η διμοιρία του Κρητικού πλησίασε μια ομάδα Τούρκων και Αλβανών από 50-60 άτομα που ήταν οχυρωμένοι, ο Κρητικός τους ζήτησε να παραδοθούν αλλά αυτοί αρνήθηκαν και διέταξε έφοδο. Κατά την έφοδο ο Κρητικός βρέθηκε αντιμέτωπος με δύο Τούρκους αξιωματικούς όπου φόνευσε τον έναν που ήταν αδελφός του Φουάτ Μπέη. Στην προσπάθεια του να φονεύσει και τον άλλον προσπάθησε να πάρει το όπλο ενός στρατιώτη του για να τον πυροβολήσει αλλά δεν πρόλαβε τον πυροβόλησε πρώτος ο Τούρκος στο στήθος με διαμπερές τραύμα.
Κατά την μεταφορά του στο χειρουργείο διαισθανόμενος ότι θα πεθάνει ζήτησε : Να μην μου σταυρώσετε τα χέρια, έτσι όπως κρατώ την πληγή μου με το δεξί χέρι να με θάψετε.
Μετά από λίγη ώρα απεβίωσε και τάφηκε σύμφωνα με την τελευταία επιθυμία του στον περίβολο ενός εξωκλησιού που βρισκόταν εκεί κοντά.
Παραπομπές
Κατηγορία:Έλληνες αθλητές της ενόργανης γυμναστικής Κατηγορία:Προπονητές Παναχαϊκής Κατηγορία:Έλληνες αθλητές της άρσης βαρών Κατηγορία:Έλληνες αθλητές δρόμων ταχύτητας Κατηγορία:Πανελλήνιος Γ.Σ. Κατηγορία:Έλληνες αξιωματικοί του πεζικού Κατηγορία:Έλληνες αθλητές του άλματος επί κοντώ
Βλάσης Γαβριηλίδης
Ο Βλάσης Γαβριηλίδης (Επιβάτες Ανατολικής Θράκης, 1848 - Αθήνα, 11 Απριλίου 1920) ήταν Έλληνας δημοσιογράφος και εκδότης. Θεωρείται ο «πατέρας» της δημοσιογραφίας της σύγχρονης Ελλάδας.
Βιογραφία
Γεννήθηκε στους Επιβάτες Ανατολικής Θράκης της Προποντίδας από εύπορη οικογένεια (ο πατέρας του ήταν κοσμηματοπώλης στην Κωνσταντινούπολη), και σπούδασε στη Μεγάλη του Γένους Σχολή, ενώ στη συνέχεια σπούδασε φιλολογία και πολιτικές επιστήμες στη Λειψία της Γερμανίας, με έξοδα του μεγαλεμπόρου Βαρώνου Σίνα. Το 1868 δημοσίευσε μια σειρά άρθρων με τίτλο «Γενική ιστορία της Ελληνικής τραγωδίας» στο περιοδικό Επτάλοφος, ενώ στη συνέχεια εξέδωσε την εφημερίδα Μεταρρύθμισις. Το 1878 εγκαταστάθηκε στην Αθήνα, ύστερα από την εκδίωξή του από τις τουρκικές αρχές εξαιτίας ενός άρθρου του στη Μεταρρύθμισιν.
Στην Αθήνα συνεργάστηκε με τον Κλεάνθη Τριαντάφυλλο για την έκδοση του πολιτικοσατιρικού περιοδικού «Ραμπαγάς» και δύο χρόνια αργότερα εξέδωσε το δικό του περιοδικό Μη χάνεσαι. Την 1η Νοεμβρίου 1883 μετέτρεψε το περιοδικό στην καθημερινή εφημερίδα Ακρόπολις. Ήταν προσωπικός φίλος του Χαριλάου Τρικούπη, τον οποίο όμως από το 1890 και μετά πολέμησε μέσα από τις στήλες του. Την περίοδο εκείνη στήριξε τον Γεώργιο Α΄, τον οποίο ενθάρρυνε να συγκεντρώσει όλες τις εξουσίες στα χέρια του. Από το 1909, δηλαδή μετά από το Κίνημα στο Γουδί, και μέχρι τον θάνατο του, ο Γαβριηλίδης υποστήριξε θερμά την πολιτική του Ελευθερίου Βενιζέλου. Διατηρούσε στενές σχέσεις με τον Κωστή Παλαμά, τον οποίο μάλιστα είχε παντρέψει. Επίσης, είχε εκδόσει το νεανικό περιοδικό Νέα Γενεά.
Απεβίωσε στις 11 Απριλίου 1920 στην Αθήνα.
Βιβλιογραφία
Κατηγορία:Έλληνες δημοσιογράφοι Κατηγορία:Έλληνες εκδότες Κατηγορία:Επιβατιανοί
Μουτταγιάκα
Η Μουτταγιάκα είναι κοινότητα της επαρχίας Λεμεσού στην Κύπρο.
Τοποθεσία
Η Μουτταγιάκα βρίσκεται 9 χιλιόμετρα βορειοανατολικά της Λεμεσού. Βρίσκεται σε υψόμετρο 60 μέτρων πάνω από την επιφάνεια της θάλασσας. Στα δυτικά συνορεύει με τη Γερμασόγεια, στα βόρεια με τα Φοινικάρια, στα βορειοανατολικά με το Αρμενοχώρι και στα ανατολικά με τον Άγιο Τύχωνα. Η νότια πλευρά της διοικητικής της έκτασης είναι παραθαλάσσια, η οποία έχει αναπτυχθεί τουριστικά.
Ονομασία
Μέχρι το 1974 η Μουτταγιάκα ήταν τουρκοκυπριακό χωριό. Δεν αναφέρεται σε μεσαιωνικές πηγές. Οι εξηγήσεις για το γεγονός αυτό είναι δύο: α) ιδρύθηκε αργότερα, την εποχή της τουρκοκρατίας, β) τον Μεσαίωνα, αν υπήρχε, είχε άλλη ονομασία.
Υπάρχουν δύο εκδοχές για την προέλευση της ονομασίας του χωριού:
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού αυξάνεται συνεχώς τις τελευταίες δεκαετίες. Πριν την τουρκική εισβολή του 1974, η Μουτταγιάκα ήταν τουρκοκυπριακό χωριό, δηλαδή κατοικούσαν σε αυτό μόνο Τουρκοκύπριοι. Μετά την τουρκική εισβολή του 1974, στα πλαίσια της ανταλλαγής πληθυσμών τον Ιανουάριο του 1975, οι Τουρκοκύπριοι κάτοικοι της μεταφέρθηκαν στο βόρειο τμήμα της Κύπρου. Κατοίκησαν στον χωριό Στύλλοι, το οποίο στη συνέχεια μετονόμασαν σε Muttukaya.
Μετά το 1975, στη Μουτταγιάκα μεταφέρθηκαν Ελληνοκύπριοι πρόσφυγες από το βόρειο τμήμα του νησιού. Η Κυπριακή Κυβέρνηση δημιούργησε συνοικισμούς αυτοστέγασης εκτοπισθέντων, οι οποίο σήμερα αριθμούν τους 11.
Στις τελευταίες απογραφές ο πληθυσμός του χωριού παρουσιάζει μεγάλες αυξήσεις. Ο πίνακας που ακολουθεί παρουσιάζει τον πληθυσμό της Μουτταγιάκας όπως καταγράφηκε στις απογραφές πληθυσμού που έγιναν στην Κύπρο.
Εξωτερικοί συνδέσμοι
Κατηγορία:Κοινότητες της Επαρχίας Λεμεσού
Εφελκυόμενες κατασκευές
thumb|right|300px|Το [[Ολυμπιακό Στάδιο του Μονάχου όπου έχει γίνει εκτεταμένη χρήση εφελκυόμενων στοιχείων οροφής.]] Εφελκυόμενες κατασκευές (tensile structures) ονομάζονται κατασκευές με στοιχεία που φέρουν μόνο εφελκυστικές τάσεις, και καθόλου θλίψη ή κάμψη. Τα στοιχεία αυτά είναι συνήθως λεπτές εύκαμπτες επιφάνειες (μεμβράνες) ή δίκτυα καλωδιώσεων. Συνήθως χρησιμοποιούνται ως οροφές.
Πρόκειται για εύκαμπτες και ελαφρές κατασκευές (σε μη-εύκαμπτες και με σημαντικό ίδιο βάρος κατασκευές υπάρχουν καμπτικά, δηλαδή θλιπτικά φορτία), επομένως έχουν και το πλεονέκτημα ότι κατασκευάζονται και μεταφέρονται με μικρότερο κόστος, και επίσης συχνά έχουν αξιόλογο αισθητικό αποτέλεσμα.
Οι κολώνες και άλλα στοιχεία στα οποία μπορεί να στηρίζονται οι μεμβράνες είναι συνήθη δομικά στοιχεία (π.χ. μεταλλικές κατασκευές) τα οποία βέβαια φέρουν θλιπτικά και καμπτικά φορτία.
Πεδία εφαρμογής
Υπάρχει πληθώρα εφαρμογών όπως αίθρια, στάδια, σκίαση για χώρους ξενοδοχείων, μπαρ, εστιατόρια, σκίαση σταθμών αυτοκινήτων, στέγες εμπορικών κέντρων, πάρκα και ανοιχτοί χώροι. Οι εφελκυόμενες κατασκευές παρέχουν ένα αισθητικά μοντέρνο και ευχάριστο αποτέλεσμα αλλά και μια λειτουργική κάλυψη σε στέγες και αίθρια. Μπορούν να χρησιμοποιηθούν επίσης σαν σύστημα σκίασης αντικαθιστώντας τις συμβατικού τύπου τέντες.
Παραπομπές
Κατηγορία:Κτίρια και κατασκευές
Αυτοκρατορική βιβλιοθήκη της Κωνσταντινούπολης
Η αυτοκρατορική βιβλιοθήκη της Κωνσταντινούπολης ήταν η τελευταία από τις μεγάλες βιβλιοθήκες του αρχαίου κόσμου και σε αυτήν είχαν συσσωρευθεί πολλά από τα διασωθέντα έργα της βιβλιοθήκης της Αλεξάνδρειας και των άλλων αρχαίων βιβλιοθηκών τα οποία μετέφεραν την γνώση των αρχαίων Ελλήνων και Ρωμαίων για σχεδόν 1.000 χρόνια. Μια σειρά από πυργκαγιές κατά την πάροδο των αιώνων καθώς και φθορών από πολεμικές συγκρούσεις, κυρίως της άλωσης της Κωνσταντινούπολης το 1204 από τη Δ´ σταυροφορία, έφθειραν σημαντικά τη βιβλιοθήκη και τα περιεχόμενα της. Συνέχισε να υπάρχει έως την άλωση της Κωνσταντινούπολης το 1453 από τους Οθωμανούς όταν και τα τελευταία έργα της βιβλιοθήκης καταστραφήκαν ή χάθηκαν.
Ιστορία
thumb|Απεικόνιση του ιδρυτή της βιβλιοθήκης, αυτοκράτορα [[Κωνστάντιος Β´|Κωνστάντιου Β´, σε χειρόγραφο της εποχής, Χρονογραφία του 354, βιβλιοθήκη του Βατικανού]] Η βιβλιοθήκη ιδρύθηκε από τον Κωνστάντιο Β´ (337-361 μ.Χ.) και διέθετε και εγκαταστάσεις αντιγραφείου (scriptorium) ώστε τα ελληνικά έργα της κλασικής αρχαιότητας να αντιγράφονται και να διατηρούνται. Υπολογίζεται πως η βιβλιοθήκη διέθετε περίπου 100.000 αρχαία κείμενα. Ο αυτοκράτορας Ουάλης το 372 προσέλαβε 4 καλλιγράφους της ελληνικής γλώσσας και 3 της λατινικής. Η πλειοψηφία των ελληνικών κλασικών κειμένων στη σημερινή εποχή προέρχεται από τα βυζαντινά αντίγραφα τα οποία δημιουργήθηκαν στη βιβλιοθήκη της Κωνσταντινούπολης. Κατά την περίοδο αυτή έγινε επίσης η μετάβαση από τη χρήση παπύρου για τα έγγραφα προς τη χρήση περγαμηνής, κάτι που ενθάρρυνε και ο Θεμίστιος ο οποίος ηγούνταν της ομάδας των καλλιγράφων.
Οι αντιγραφείς έδιναν προτεραιότητα στην αντιγραφή και διατήρηση των παλαιότερων έργων όπως του Ομήρου και αυτά της κλασικής και ελληνιστικής εποχής, με τα λατινικά να έχουν χαμηλότερη προτεραιότητα.
Καταστροφή
μικρογραφία|Απεικόνιση του 16ου αιώνα με την [[Άλωση της Κωνσταντινούπολης (1204)|άλωση της Κωνσταντινούπολης το 1204 από τους σταυροφόρους της Δ´ σταυροφορίας]] Κατά την διάρκεια των αιώνων, η συλλογή της βιβλιοθήκης είχε φθορές λόγω των διαφόρων πυρκαγιών που σημειώθηκαν. Αναφέρεται πως η βιβλιοθήκη κάηκε το 473 και καταστράφηκαν περίπου 120.000 έργα. Ωστόσο μετά από προσπάθειες των βιβλιοθηκάριων μερικά από τα έργα διασώθηκαν και αντιγράφηκαν ή ενσωματώθηκαν σε άλλα κείμενα.
Το 1204, η βιβλιοθήκη μαρτυρείται πως καταστράφηκε από τους Φράγκους και Βενετούς της Δ´ σταυροφορίας κατά την άλωση της Κωνσταντινούπολης το 1204. Σύγχρονες εκτιμήσεις αναφέρουν πως παρότι είναι πιθανό πως μερικά χειρόγραφα χάθηκαν κατά την διάρκεια 3 πυρκαγιών που ξέσπασαν στην πόλη, δεν υπάρχει ένδειξη μιας επίσημης βιβλιοθήκης κατά την περίοδο εκείνη ούτε και αναφέρεται από κάποια πηγή της εποχής πως χάθηκαν έργα.
Ενώ υπάρχουν πολλές αναφορές για έγγραφα που διασώθηκαν έως και την Οθωμανική περίοδο, δεν έχει ανακαλυφθεί μια σημαντική ποσότητα έργων από την βιβλιοθήκη, πέρα από την σημαντική εξαίρεση της ανακάλυψης του Παλίμψηστου του Αρχιμήδη το οποίο βρέθηκε το 1840, μεταφράστηκε το 1915, και κατόπιν χάθηκε και ανακαλύφθηκε ξανά σε μια ιδιωτική συλλογή το 1998.
Καθώς οι πληροφορίες που διασώζονται για την βιβλιοθήκη είναι λιγοστές, έχουν εκφραστεί αμφιβολίες για το κατά πόσο υπήρχε μια ή περισσότερες βιβλιοθήκες στην Κωνσταντινούπολη. Ο ιστορικός του 20ού αιώνα Στήβεν Ράνσιμαν ανέφερε πως δεν υπήρχαν δημόσιες βιβλιοθήκες στην πόλη μετά τον 5ο αιώνα μ.Χ., αν και υπήρχε πλήθος ιδιωτικών βιβλιοθηκών καθώς και βιβλιοθηκών στα μοναστήρια.
Πηγές
Κατηγορία:Βυζαντινή Κωνσταντινούπολη Κατηγορία:Βιβλιοθήκες της Αρχαιότητας
Schoolwave
Το Schoolwave είναι ετήσιο μουσικό φεστιβάλ που προωθεί νεανικά και φοιτητικά συγκροτήματα και διεξάγεται σε διάφορες τοποθεσίες της Αθήνας. Πρόκειται για το μεγαλύτερο φεστιβάλ αυτού του είδους σε ολόκληρη την ελληνική επικράτεια. Ξεκίνησε να διοργανώνεται το 2005 από τους «Schooligans».
Ιστορία
Η δημιουργική ομάδα «Schooligans» ιδρύθηκε το 2006 από τον καθηγητή φυσικής Χρήστο Ιωαννίδη και τους μαθητές του Μπάμπη Χαμαλίδη και Κώστα Σκαρμέα. Στόχος της ομάδας είναι η ενίσχυση της πολιτιστικής και κοινωνικής δραστηριότητας των νέων. Έκτοτε, ανανεώνεται συνεχώς με τη συμμετοχή μαθητών και φοιτητών που συνεισφέρουν εθελοντικά.
Το 2005 η ομάδα ξεκίνησε ενέργειες για την εδραίωση του φεστιβάλ, προτείνοντας στην πρώην Δήμαρχο Αθηναίων, Ντόρα Μπακογιάννη, την καθιέρωσή του και λαμβάνοντας από τον δήμο μία ανάλογη οικονομική στήριξη. Έτσι, στις 17 Ιουνίου του ίδιου έτους εγκαινιάστηκε το πρώτο τριήμερο φεστιβάλ με την υποστήριξη του Δήμου στην Τεχνόπολη, στην οποία διεξήχθη και κατά τα επόμενα δύο συναπτά έτη. Το πρόγραμμα περιλάμβανε αρχικά μόνο συγκροτήματα της Αθήνας. Στις προσεχείς διοργανώσεις συμμετείχαν συγκροτήματα από όλη την Ελλάδα, αλλά και την Ευρώπη, μετατρέποντας το στο μεγαλύτερο μαθητικό φεστιβάλ της Ελλάδας μέχρι και σήμερα.
Εξωτερικοί σύνδεσμοι
Κατηγορία:Φεστιβάλ μουσικής
Γενικές εκλογές του Μαλάουι (2019)
Γενικές εκλογές διεξήχθησαν στο Μαλάουι στις 21 Μαΐου 2019 για να εκλέξουν τον Πρόεδρο, την Εθνοσυνέλευση και τους τοπικούς κυβερνητικούς συμβούλους. Οι εκλογές διεξήχθησαν με το πλειοψηφικό σύστημα και αμφισβητήθηκαν ευρέως. Με απόφαση του Συνταγματικού Δικαστηρίου, του 2020, ακυρώθηκε το αποτέλεσμα που ήταν η επανεκλογή του Μουταρίκα, και διατάχθηκε η εκ νέου διεξαγωγή γενικών εκλογών πριν τον Ιούλιο του 2020 με το σύστημα των δύο γύρων και όχι με το πλειοψηφικό.
Εκλογικό σύστημα
Ο πρόεδρος του Μαλάουι εκλέγεται χρησιμοποιώντας το πλειοψηφικό σύστημα. Ο υποψήφιος που λαμβάνει τις περισσότερες ψήφους είναι ο νικητής των εκλογών. Τα 193 μέλη της Εθνοσυνέλευσης εκλέγονται επίσης με πλειοψηφικό σύστημα σε μονοεδρικές εκλογικές περιφέρειες.
Προεδρικοί υποψήφιοι
Συνολικά δέκα υποψήφιοι καταχωρήθηκαν για να κατέλθουν στις εκλογές. Ο κάτοχος της προεδρίας Πίτερ Μουταρίκα του Δημοκρατικού Προοδευτικού Κόμματος (DPP) διεκδίκησε μια δεύτερη θητεία. Ο αντιπρόεδρος Σόλος Τσιλίμα ήταν επίσης υποψήφιος στις εκλογές με το Ενωμένο Κίνημα Μεταμόρφωσης (UTM), έχοντας εγκαταλείψει το DPP το 2018. Οι υπόλοιποι υποψήφιοι περιελάμβαναν τον Λάζαρους Τσακουέρα (Κογκρέσο του Μαλάουι) και τον Ατουπέλε Μουλούζι (Ενωτικό Δημοκρατικό Μέτωπο).
Η πρώην πρόεδρος Τζόις Μπάντα ( Λαϊκό Κόμμα ) σκόπευε αρχικά να είναι υποψήφια για την προεδρία, αλλά απέσυρε την υποψηφιότητά της δύο μήνες πριν τις εκλογές. Αργότερα υποστήριξε τον υποψήφιο της αντιπολίτευσης Λάζαρους Τσακουέρα. Ο Ρας Τσικομένι Τσίρουα αποκλείστηκε λόγω έλλειψης χρημάτων και δεν κατάφερε να συγκεντρώσει αρκετές υπογραφές.
Επακόλουθα
Τα αποτελέσματα των εκλογών του 2019 ήταν εξαιρετικά αμφισβητούμενα και οι ηγέτες της αντιπολίτευσης, υπό την ηγεσία του Λάζαρους Τσακουέρα και του Σόλος Τσιλίμα, αμφισβήτησαν τα αποτελέσματα ενώπιον του δικαστηρίου. Επίσης, κατέληξαν σε διαμαρτυρίες σε ολόκληρη τη χώρα τον Μάιο, τον Ιούνιο και τον Ιούλιο του 2019, κατά τις οποίες οι υποστηρικτές της αντιπολίτευσης κατήγγειλαν νοθεία στα αποτελέσματα υπέρ του Πίτερ Μουταρίκα και της Τζέιν Ανσάχ. Ζήτησαν επίσης την παραίτηση της προέδρου της Εκλογικής Επιτροπής του Μαλάουι, Τζέιν Ανσάχ. Η νεολαία του Μαλάουι οργάνωσε μια εκστρατεία με τίτλο Η Τζέιν Ανσάχ πρέπει να πέσει, η οποία περιελάμβανε πολλές ημέρες διαμαρτυρίας σε διάφορες πόλεις. Σε απάντηση, χιλιάδες γυναίκες στο Μαλάουι διεξήγαγαν διαδηλώσεις αλληλεγγύης «Είμαι η Τζέιν Ανσάχ», υποστηρίζοντας ότι η Ανσάχ ήταν θύμα διακρίσεων λόγω φύλου
Ακύρωση εκλογών
Στις 3 Φεβρουαρίου 2020 οι δικαστές από το Συνταγματικό Δικαστήριο του Μαλάουι ανέγνωσαν την αποφασή τους για τις αμφισβητούμενες εκλογές σε περισσότερες από 7 ώρες. Το έγγραφο ήταν 500 σελίδων. Με την απόφασή του, το Συνταγματικό Δικαστήριο ακύρωσε τα αποτελέσματα των εκλογών της 21ης Μαΐου 2019, καθώς κατέληξε στο συμπέρασμα ότι είχε γίνει νοθεία και δεν ήταν ελεύθερες και δίκαιες. Νέες εκλογές αποφασίστηκε να διεξαχθούν με το σύστημα των 2 γύρων (και όχι με το πλειοψηφικό) σε διάστημα εντός 150 ημερών. Η ακύρωση είναι άνευ προηγουμένου για το Μαλάουι και είναι η δεύτερη φορά που συνέβη κάτι τέτοιο στην Αφρική, μετά την ακύρωση των προεδρικών εκλογών στην Κένυα το 2017.
Παραπομπές
2019 Μαλαου
Επίδραση των παρευρισκομένων
Η επίδραση των παρευρισκομένων (bystander effect) ή αλλιώς το σύνδρομο Genovese είναι ένα φαινόμενο της κοινωνικής ψυχολογίας στο οποίο τα άτομα αρνούνται να πάρουν την ευθύνη ή να δώσουν βοήθεια όταν άλλα άτομα είναι παρόντα.
Η πιθανότητα ένας περαστικός να βοηθήσει κάποιον θεωρείται ότι είναι αντιστρόφως ανάλογη του αριθμού των παρευρισκομένων. Όσο δηλαδή περισσότεροι άνθρωποι είναι παρόντες τόσο λιγότερο πιθανό είναι να βοηθήσει κάποιος.
Το φαινόμενο πήρε το όνομά του από την υπόθεση της δολοφονίας της Kitty Genovese το 1964 στη Νέα Υόρκη. Η 28χρονη γυναίκα μαχαιρώθηκε μέχρι θανάτου έξω από το σπίτι της στη Νέα Υόρκη. Ο δρόμος ήταν πολυσύχναστος και 38 άτομα (γείτονες και περαστικοί) που είδαν τη δολοφονία δεν κάλεσαν την αστυνομία ούτε έδωσαν κάποια βοήθεια.
Εξήγηση του φαινομένου
Ένας άνθρωπος όταν δει κάποιο να υποφέρει θα τον βοηθήσει. Όταν όμως υπάρχουν άλλοι παρευρισκόμενοι τότε στο μυαλό του επιδρά η βασική αρχή της κοινωνικής επιρροής. Παρακολουθεί τις αντιδράσεις των άλλων ανθρώπων για να δει αν οι άλλοι θεωρούν ότι είναι απαραίτητο να παρέμβει. Η σκέψη είναι η εξής: «Για να μην βοηθά κάποιος άλλος πάει να πει πως το σωστό είναι ότι δεν πρέπει να βοηθήσω ούτε κι εγώ για κάποιο λόγο». Όταν όλοι όμως σκεπτόμαστε υποσυνείδητα το ίδιο πράγμα τότε κανείς δεν θα βοηθήσει αφού όλοι μας περιμένουμε κάποιον άλλο να το κάνει ή να κάνει την αρχή. Επίσης πολλοί φοβούνται πως δεν θα δώσουν τη σωστή βοήθεια και ότι κάποιος άλλος περαστικός, γιατρός για παράδειγμα θα βρεθεί να το κάνει.
Ακόμη ο φόβος ότι ίσως θα μπλέξουμε αν βοηθήσουμε ενισχύεται αρκετά με το να βλέπουμε ότι κανείς άλλος δεν βοηθά. Με το που βοηθήσει όμως ο πρώτος αμέσως τρέχουμε κι εμείς ως «κοινωνικά όντα». Σε ένα πείραμα όπου στη μέση του δρόμου ένας άντρας ξυλοκοπούσε μια γυναίκα το 65% των περαστικών την βοήθησε όταν φώναζε «Σταμάτα, δεν σε ξέρω». Όταν όμως φώναζε «Σταμάτα, δεν ξέρω γιατί σε παντρεύτηκα» μόνο το 19% την βοήθησε αφού δεν ήθελε κανείς να μπει ανάμεσα στα συζυγικά προβλήματα. Τον Οκτώβριο του 2011 όταν το δύο χρονών κοριτσάκι στη Κίνα, η Wang Yue, χτυπήθηκε από ένα μικρό λευκό βαν στην πόλη Foshan. Συνολικά 18 άνθρωποι πέρασαν δίπλα από το αιμόφυρτο κοριτσάκι αλλά κανείς δεν του έδωσε σημασία ή βοήθεια. Το κορίτσι έμεινε αβοήθητο για 7 λεπτά μέχρι που μία γυναίκα οδοκαθαριστής ενδιαφέρθηκε αλλά ήταν ήδη αργά αφού η αργοπορία κόστισε στο μικρό κορίτσι τη ζωή του μετά από κάποιες μέρες παραμονής στην εντατική.
Πηγές
Κατηγορία:Κοινωνική ψυχολογία
Κύπελλο Ελλάδας πετοσφαίρισης ανδρών 2011-2012
Το Κύπελλο Ελλάδας πετοσφαίρισης ανδρών για την περίοδο 2011−12 ήταν η 25η διοργάνωση στην ιστορία του θεσμού, και διοργανώθηκε από την ΕΟΠΕ. Συμμετείχαν οι 11 από τις 12 ομάδες του πρωταθλήματος, καθώς ο Απόλλων Καλαμαριάς είχε αποχωρήσει από το πρωτάθλημα. Για πρώτη φορά μετά από 3 χρόνια διοργανώθηκε τελική φάση και το Φάιναλ-8 έγινε στην Ερμούπολη της Σύρου. Κυπελλούχος μετά από 6 χρόνια αναδείχθηκε ο Ηρακλής Θεσσαλονίκης για 6η φορά στην ιστορία του. Πολυτιμότερος παίκτης (MVP) αναδείχθηκε για δεύτερη συνεχόμενη φορά ο Ρολάντο Ντεσπέιν. Ο αρχηγός του Ηρακλή Αντρέι Κράβαρικ, ανακοίνωσε ότι θα αποσυρθεί από την ενεργό δράση στα 40 του χρόνια στο τέλος της περιόδου.
Προκριματική φάση
Στην προκριματική φάση ήταν προγραμματισμένο να αγωνιστούν μετά από κλήρωση έξι ομάδες σε τρία νοκ-άουτ παχνίδια. Άλλες τέσσερις ομάδες θα προκρίνονταν χωρίς αγώνα στο Φάιναλ−8, στο οποίο είχε ήδη προκριθεί ο Φοίνικας Σύρου ως διοργανωτής. Τελικά λόγω της αποχώρησης του Εθνικού Αλεξανδρούπολης, της Ε.Α. Πατρών και του Α.Ο. Κηφισιάς, η προκριματική φάση ακυρώθηκε και οι οκτώ ομάδες που δήλωσαν συμμετοχή (Ηρακλής Θεσσαλονίκης, Ολυμπιακός Πειραιώς, Παναθηναϊκός, Άρης Θεσσαλονίκης, Γ.Σ. Λαμία, ΠΑΟΚ, Φοίνικας Σύρου και Παμβοχαϊκός Βραχατίου) προκρίθηκαν απευθείας στο Φάιναλ-8. .
Φάιναλ−8
Το Φάιναλ−8 έγινε στην Ερμούπολη της Σύρου από 7 έως 10 Μαρτίου του 2012 στο Γυμναστήριο «Δημήτριος Βικέλας».
Τελικός
Ο τελικός διεξήχθη στις 10 Μαρτίου 2012 στην Ερμούπολη, στο Γυμναστήριο «Δημήτριος Βικέλας». Ο Ηρακλής Θεσσαλονίκης επικράτησε με 3−0 του Γ.Σ. Λαμία και κατέκτησε το 6ο κύπελλο στην ιστορία του.
Εξωτερικοί σύνδεσμοι - Πηγές
2011 2012 Κυπελλο Ελλαδας Πετοσφαιρισης Ανδρων 2011 2012 Κυπελλο Ελλαδας Πετοσφαιρισης Ανδρων 2011 2012
Σπήλαιο Σφενδόνη Ζωνιανών
thumb|250px|Διαδρομή στο εσωτερικό του σπηλαίου Το Σπήλαιο Σφενδόνη (ή Σφεντόνη) βρίσκεται στο χωριό Ζωνιανά του Νομού Ρεθύμνης και απέχει 43χιλ. από το Ηράκλειο και 52χιλ. από το Ρέθυμνο.
Καταλαμβάνει έκταση περίπου 3.000 τ.μ. Στα 270 μέτρα της διαδρομής του υπάρχουν ογκώδεις κολώνες που δημιουργούν δαιδαλώδη διαμερίσματα. Αναρίθμητοι σταλακτίτες και σταλαγμίτες, ποικιλόμορφοι και πολύχρωμοι, διακοσμούν τις αίθουσες του ενώ σε πολλά σημεία υπάρχουν λιθωματικές λεκάνες νερού και μαργαριτάρια σπηλαίων.
Το ειδικό μονοπάτι περιήγησης επιτρέπει την ασφαλή επίσκεψη στο σπήλαιο ακόμα και σε άτομα με ειδικές ανάγκες. Το σπήλαιο είναι μέρος του Φυσικού Πάρκου Ψηλορείτη που με τη σειρά του ανήκει στο Ευρωπαϊκό δίκτυο Γεωπάρκων, ένα δίκτυο προστατευόμενων περιοχών με ιδιαίτερη γεωλογική κληρονομιά που τελεί υπό την αιγίδα της UNESCO.
Εξωτερικοί σύνδεσμοι
Σφενδονη Ζωνιανων Κατηγορία:Νομός Ρεθύμνης
Ψυχικό (αποσαφήνιση)
Το όνομα Ψυχικό μπορεί να αναφέρεται:
Τζον Θόμσον
Ο Τζον Θόμσον αγγλ. (John Thomson) ήταν ένα Σκωτσέζος πρωτοπόρος φωτογράφος και από τους πρώτους που φωτογράφισε στιγμιότυπα από τη Άπω Ανατολή. Γεννήθηκε στο Εδιμβούργο το 1837 και έζησε μέχρι το 1921.
Σπούδασε στο Ίδρυμα των Καλών Tεχνών του Εδιμβούργου και το 1861 πήγε στην Σιγκαπούρη και στη συνέχεια στη Άπω Ανατολή. Το 1872 επέστρεψε στο Λονδίνο και συνεργάστηκε με διάφορα περιοδικά. Θεωρείται ο πρωτοπόρος του φωτορεπορτάζ.
Εξωτερικοί σύνδεσμοι
Κατηγορία:Σκωτσέζοι φωτογράφοι
Μαρτύριο (αρχιτεκτονική)
Το μαρτύριο είναι θρησκευτικό κτήριο χτισμένο σε τοποθεσία σχετιζόμενη με την Χριστιανική Πίστη, είτε σε σχέση ένα γεγονός στην ζωή ή τα πάθη του Χριστού, είτε φιλοξενώντας τον τάφο κάποιου μάρτυρα. Δεν είχε εξαρχής κάποιον συγκεκριμένο αρχιτεκτονικό σχεδιασμό, ωστόσο συχνά υιοθετούσε το αρχιτεκτονικό πρότυπο των παγανιστικών μαυσωλείων, με κεντραρισμένο και συμμετρικό σχεδιασμό.
Χαρακτηριστικότερο παράδειγμα του συγκεκριμένου τύπου θρησκευτικού κτιρίου είναι ο Πανάγιος Τάφος στα Ιεροσόλυμα.
Είναι δυνατό να συνδυαστεί, σε ορισμένες περιπτώσεις, με βασιλικό σχεδιασμό, όπως στην περίπτωση της Βασιλικής του Αγίου Πέτρου στην Ρώμη.
Βιβλιογραφία
Κατηγορία:Θρησκευτικά κτίρια
Κύπελλο Πρωταθλητριών Ομάδων Ευρώπης 1959-60
Το Κύπελλο Πρωταθλητριών της περιόδου 1959-60 ήταν το πέμπτο από την καθιέρωση του θεσμού. Το κατέκτησε για πέμπτη συνεχόμενη φορά η Ρεάλ Μαδρίτης κερδίζοντας στον τελικό την Άιντραχτ Φρανκφούρτης με σκορ 7-3. Ο τελικός διεξήχθη στις 13 Μαΐου στο Στάδιο Χάμπντεν Παρκ της Γλασκώβης, και τον παρακολούθησαν περίπου 130.000 θεατές. Θεωρείται ως ο καλύτερος στην ιστορία των διοργανώσεων συμπεριλαμβανομένων των Τσάμπιονς Λιγκ και τον παρακολούθησαν τηλεοπτικά περίπου 70 εκατομμύρια θεατές.
Προκριματικός γύρος
Σημειώσεις
Πρώτος γύρος
Σημειώσεις <references group="σ."/>
Εξωτερικοί σύνδεσμοι - Πηγές
Κατηγορία:Κύπελλο Πρωταθλητριών Ευρώπης Κατηγορία:Ποδόσφαιρο το 1959 Κατηγορία:Ποδόσφαιρο το 1960
Ατσαρκούτ
Το Ατσαρκούτ (αρμενικά: Աճարկուտ, παλαιότερα γνωστό ως Κουνέν ) είναι αγροτική κοινότητα του μαρζ του Ταβούζ, στην Αρμενία. Το 2008, αριθμούσε 182 κατοίκους.
Παραπομπές
Κατηγορία:Αγροτικές κοινότητες του Ταβούς Κατηγορία:Χωριά της Αρμενίας
Β΄ Εθνική καλαθοσφαίρισης ανδρών
Η Β΄ Εθνική κατηγορία μπάσκετ των αντρών είναι η τρίτη κατά σειρά βαθμίδα στην πυραμίδα του πρωταθλήματος στην Ελλάδα. Ξεκίνησε την περίοδο 1973-74 ως η δεύτερη εθνική κατηγορία. Από την περίοδο 1986-87 αποτελεί την τρίτη κατηγορία στα πρωταθλήματα μπάσκετ. Οι ομάδες προβιβάζονται στην Α2 Εθνική ενώ αντίστοιχα υποβιβάζονται στην Γ΄ Εθνική. Διεξάγεται υπό την αιγίδα της Ελληνικής Ομοσπονδίας Καλαθοσφαίρισης (ΕΟΚ). Οι ομάδες της Β΄ Εθνικής είχαν δικαίωμα συμμετοχής στη διοργάνωση του Κυπέλλου Ελλάδας ξεκινώντας από τις πρώτες προκριματικές φάσεις της διοργάνωσης.
Ιστορικό
Πριν την δημιουργία μόνιμης δεύτερης εθνικής κατηγορίας διεξαγόταν το Πανεπαρχιακό Πρωτάθλημα, που είχε ως σκοπό να συμπληρώνει τις ομάδες της Α΄ Εθνικής μετά από τον υποβιβασμό των αντίστοιχων ομάδων. Η διοργάνωση ξεκίνησε ως εθνική κατηγορία την αγωνιστική περίοδο 1973-74, δέκα χρόνια μετά την ίδρυση της Α΄ Εθνικής.
Μέχρι την περίοδο 1983-84 διεξαγόταν σε δύο ομίλους (Νότιο και Βόρειο) και οι πρωταθλήτριες ομάδες των δύο ομίλων εξασφάλιζαν την άνοδό τους στην Α΄ Εθνική.
Την περίοδο 1984-85 διεξήχθησαν τέσσερις όμιλοι (δύο στο Νότο και δύο στο Βορρά). Στη συνέχεια οι νικήτριες ομάδες των δύο ομίλων του Νότου έδωσαν αγώνες μπαράζ μεταξύ τους. Αντιστοίχως οι δύο του Βορρά έπαιξαν επίσης μεταξύ τους. Έτσι προέκυψαν οι δύο ομάδες (μία από το νότο και μία από το βορρά) που κέρδισαν την άνοδό τους στην Α΄ Εθνική.
Την περίοδο 1985-86 η Β΄ Εθνική διεξήχθη με το ίδιο σύστημα. Όμως, στην Α΄ Εθνική ανέβηκε μόνο μία ομάδα, η οποία προέκυψε έπειτα από αγώνες μπαράζ, αρχικά μεταξύ των πρωταθλητών των τεσσάρων ομίλων της Β΄ και στη συνέχεια με τις ομάδες που τερμάτισαν σε χαμηλές θέσεις στην Α΄ Εθνική. Παράλληλα έγινε μείωση των ομάδων της Α΄ Εθνικής λόγω της δημιουργίας της Α1 κατηγορίας.
Από την περίοδο 1986-87, οπότε έγινε αναδιάρθρωση των κατηγοριών και δημιουργήθηκε η Α2 κατηγορία, η Β΄ Εθνική έγινε η τρίτη σε τάξη κατηγορία του ελληνικού μπάσκετ. Από τότε διεξάγεται σε έναν όμιλο 14 ομάδων, από τον οποίο κερδίζουν την άνοδο στην Α2 οι πρώτες ομάδες της κατάταξης. Αρχικά ανέβαινε μόνο ο πρωταθλητής, στη συνέχεια ανέβαιναν οι δύο πρώτες ομάδες, αργότερα οι τρεις πρώτες και από το 1992-93 καθιερώθηκε να ανέρχονται μόνον οι δύο. Οι τελευταίες ομάδες υποβιβάζονται στη Γ΄ Εθνική. Αρχικά, είχε οριστεί να πέφτουν δύο ομάδες, αλλά στη συνέχεια έγιναν τέσσερις. Τα τελευταία χρόνια, οι ομάδες της κατηγορίας αυξήθηκαν σε 16.
Από την σεζόν 2012-13 η Β εθνική πραγματοποιείται ξανά σε 2 ομίλους χωρισμένους με γεωγραφικά κριτήρια. Η σεζόν 2019-20 διακόπηκε πρόωρα εξαιτίας της πανδημίας του covid-19 με την ανακήρυξη των πρωταθλητών και των ομάδων που ανέβηκαν. Το καλοκαίρι του 2020 αποφασίστηκε η αναδιάρθρωση των κατηγοριών εξαιτίας αυτού του γεγονότος. Η Β εθνική της σεζόν 2020-21 πραγματοποιείται σε 4 ομίλους.
Συμμετοχές ομάδων στην Β Εθνική (1987-2023)
Από την καθιέρωση της Β’ Εθνικής ως τρίτη κατηγορία την περίοδο 1986–87 ως σήμερα (περίοδος 2022–23), συνολικά 187 ομάδες έχουν μετάσχει, οι εξής:
Εξωτερικοί σύνδεσμοι
Πρωταθλημα Β Ανδρων
Φεστιβάλ Δάσους Αρβανίτσας
μικρογραφία|Αρβανίτσα Το Φεστιβάλ Δάσους της Αρβανίτσας είναι ένα ετήσιο τρίημερο μουσικό δρώμενο, που λαμβάνει χώρα σε μια δασική έκταση 5 χλμ. έξω από το χωριό Κυριάκι Βοιωτίας. Αποτελεί το μοναδικό τριήμερο φεστιβάλ ελληνικής μουσικής κοντά στην Αττική. Διοργανωτής είναι ο Ελληνικός Ορειβατικός Σύνδεσμος Κυριακίου.
Αρχή
μικρογραφία|Συναυλία στο φεστιβάλ To πρώτο φεστιβάλ διοργανώθηκε τον Αύγουστο του 2012 έχοντας στο πρόγραμμα του σημαντικά πρόσωπα του καλλιτεχνικού χώρου όπως οι Βασίλης Παπακωνσταντίνου, Αλκίνοος Ιωαννίδης, Λαυρέντης Μαχαιρίτσας, Μίλτος Πασχαλίδης και Γιάννης Αγγελάκας. Με το πέρασμα του χρόνου το φεστιβάλ έγινε πιο γνωστό με αποτέλεσμα να προσελκύει περισσότερο κόσμο. Στο φεστιβάλ του 2018 προσέλκυσε περίπου 12.000 άτομα. Καλλιτέχνες όπως οι Παύλος Παυλίδης, Υπόγεια Ρεύματα, Διάφανα Κρίνα, Σωκράτης Μάλαμας και Νατάσα Μποφίλιου έδωσαν το παρόν στις τρεις μέρες του φεστιβάλ.
Παροχές
Μέσα στον χώρο το φεστιβάλ, υπάρχουν κάποιες βασικές παροχές. Συγκεκριμένα,
Επίσης στον χώρο του φεστιβάλ λειτουργεί και το cafe-restaurant «Αρβανίτσα».
Κάμπινγκ
Στο φεστιβάλ συρρέει πλήθος κόσμου και του δίνεται η δυνατότητα για ελεύθερο camping. Με αυτόν τον τρόπο, οι επισκέπτες μπορούν να έρθουν σε επαφή με το γεμάτο έλατα τοπίο της Αρβανίτσας. Ωστόσο, το κοινό μπορεί να μείνει και σε ξενοδοχεία του Κυριακίου.
Εξωτερικοί σύνδεσμοι
Κατηγορία:Φεστιβάλ μουσικής Κατηγορία:Νομός Βοιωτίας
Διεθνής Ένωση Παιχνιδο-βιβλιοθηκών
Η Διεθνής Ένωση Παιχνιδο-βιβλιοθηκών (αγγλ.International Toy Library Association - ITLA) ιδρύθηκε το 1990 στο Τορίνο και αποτελεί μη κερδοσκοπικό οργανισμό που εκπροσωπεί και υποστηρίζει τις παιχνιδο-βιβλιοθήκες και τους εργαζόμενους σε αυτές, διεθνώς. Η ITLA εκπροσωπεί οργανισμούς παιχνιδο-βιβλιοθηκών και ιδιώτες από όλο τον κόσμο και τονίζει τη συμβολή του παιχνιδιού στη βέλτιστη και ουσιαστικότερη εξέλιξη των ατόμων.
Ιστορία
Η ίδρυση μιας ένωσης που θα εκπροσωπεί σε παγκόσμιο επίπεδο τις παιχνιδο-βιβλιοθήκες και όσους ασχολούνται επαγγελματικά και μη με τα παιχνίδια αποφασίστηκε κατά τη διάρκεια του 4ου Διεθνούς Συνεδρίου Παιχνιδο-βιβλιοθηκών (4th International Conference of Toy Libraries in Toronto) που έλαβε χώρα στο Τορόντο το 1987. Δυο χρόνια αργότερα, κατά τη διάρκεια του 5ου Διεθνούς Συνεδρίου Παιχνιδο-βιβλιοθηκών (5th International Conference of Toy Libraries) στο Τορίνο ιδρύθηκε η ITLA σύμφωνα με τη Νομοθεσία του Βελγίου. Η ITLA δημιουργήθηκε για να παρέχει υποστήριξη στις συγκεκριμένες βιβλιοθήκες και να εξυπηρετεί τους ανθρώπους που ενδιαφέρονται για τα παιχνίδια.
Διοίκηση
Το Διοικητικό Συμβούλιο (ITLA BOARD) αποτελεί το κυβερνών σώμα του οργανισμού, απαρτίζεται από μέλη της ITLA και εκλέγεται κατά τη Γενική Συνέλευση (General Assembly) ανά τρία έτη. Τα μέλη του Διοικητικού Συμβουλίου είναι:
Σκοπός
Η ITLA μέσα από το έργο της επιδιώκει να συμβάλλει στην προώθηση του έργου των παιχνιδο-βιβλιοθηκών σε διεθνές επίπεδο. Για την επίτευξη της βασικής της επιδίωξης, θέτει επιμέρους στόχους, οι οποίοι δηλώνονται στην επίσημη ιστοσελίδα του οργανισμού και είναι:
Μέλη
Το σύνολο των μελών της ITLA αποτελείται από βιβλιοθήκες και εθνικές ενώσεις παιχνιδιών, κατασκευαστές παιχνιδιών, καθώς και από άτομα που ενδιαφέρονται για την προώθηση του παιχνιδιού. Σε γενικά πλαίσια μεμονωμένα άτομα αλλά και οργανισμοί, οι οποίοι σχετίζονται με το παιχνίδι και τις Παιχνιδο-βιβλιοθήκες και επιθυμούν να συμμετάσχουν στο έργο της ένωσης μπορούν να ενταχθούν σε μια από τις διαθέσιμες κατηγορίες μελών :
Δράση
Η ITLA προωθεί τη διαδικασία του παιχνιδιού και τα παιχνίδια που προάγουν την ψυχοσωματική και κοινωνική ανάπτυξη των παιδιών σε παγκόσμιο επίπεδο, λειτουργώντας ως συνδετικός κρίκος μεταξύ των ατόμων που ασχολούνται ή ενδιαφέρονται για το παιχνίδι. Επιπρόσθετα, διοργανώνει ποικίλες εκδηλώσεις και δραστηριότητες, οι οποίες δίνουν στα μέλη της τη δυνατότητα να έρχονται σε επαφή, να ανταλλάσσουν απόψεις και να ενημερώνονται για σημαντικά ζητήματα του χώρου. Παράλληλα, προωθεί την ιδέα της Παγκόσμιας Ημέρας Παιχνιδιού (World Play Day), κατά την οποία παιδιά και ενήλικες, μέσα από το παιχνίδι έρχονται σε επαφή, αλληλεπιδρούν και αναπτύσσουν υγιείς σχέσεις και δεξιότητες.
Εξωτερικοί Σύνδεσμοι
Κατηγορία:Διεθνείς οργανισμοί
Σπήλαιο των Ολύμπων
thumb|Ο διάκοσμος του σπηλαίου Το Σπήλαιο των Ολύμπων ή σπήλαιο Συκιάς βρίσκεται 8χλμ. νότια του μεσαιωνικού οικισμού Ολύμποι της Χίου. Το 1972 η τότε κοινότητα Ολύμπων ζήτησε από την Ελληνική Σπηλαιολογική Εταιρεία να το εξερευνήσει, πράγμα που έγινε το 1985. Από το 2003 είναι ανοιχτό για το κοινό.
Από τη φυσική του είσοδο που βρίσκεται στην οροφή της μεγάλης αίθουσας μπαίνει ακτίνα φωτός και σε συνδυασμό με τα φυσικά χρώματα των σχηματισμών δημιουργεί εικόνες μαγικές που σπάνια απαντώνται σε σπήλαια.
Η θερμοκρασία (17οC) και η υγρασία (95%) στο εσωτερικό του παραμένουν σχεδόν σταθερές όλο το χρόνο ενώ η σταγονορροή μεταβάλλεται εποχιακά.
Εξωτερικοί σύνδεσμοι
Ολυμπων Κατηγορία:Χίος
Γουλιέλμος του Γύλιχ-Κλέβης-Μπεργκ
Ο Γουλιέλμος o πλούσιος (γερμ.: Wilhelm der Reiche, 28 Ιουλίου 1516 - 5 Ιανουαρίου 1592) από τον Οίκο του Λα Μαρκ ήταν δούκας των Γύλιχ, Κλέβης, Μπεργκ και κόμης των Λα Μαρκ, Ράβενσμπεργκ (1539-92). Επίσης δούκας του Γκέλντερν και κόμης του Τσύτφεν (1538-43).
Βιογραφία
Ήταν ο μόνος γιος του Ιωάννη Γ΄, δούκα της Κλέβης & κόμη του Λα Μαρκ και της Μαρίας του Γύλιχ, κόρης και κληρονόμου του Γουλιέλμου Δ΄, δούκα των Γύλιχ & Μπεργκ και κόμη του Ράβενσμπεργκ.
Γεννήθηκε στο Ντύσσελντορφ και το 1539 διαδέχθηκε τον πατέρα του ως Γουλιέλμος Α΄ στην Κλέβη και το Λα Μαρκ. Αν και η μητέρα του απεβίωσε το 1543, ανέλαβε και τις μητρικές κτήσεις ως Γουλιέλμος Ε΄ στο Γύλιχ και Γουλιέλμος Δ΄ στο Μπεργκ. Το διάστημα 1538-43 κράτησε το γειτονικό δουκάτο του Γκέλντερν και την κομητεία του Τσύτφεν, ως διάδοχος των μακρινών συγγενών του, των Έχμοντ: το δουκάτο δικεδικούσε ο Κάρολος Ε΄ των Αψβούργων της Γερμανίας, καθώς ο δούκας Έχμοντ είχε πωλήσει σε αυτόν το δικαίωμα διαδοχής. Τότε ο Γουλιέλμος συμφώνησε με τη Γαλλία και νυμφεύτηκε την Ιωάννα Γ΄ της Ναβάρρας, τρίτη εξαδέλφη του Ερρίκου Β΄ των Βαλουά της Γαλλίας και με αυτή την υποστήριξη αντιτάχθηκε στον βασιλιά της Γερμανίας. Όμως και οι δύο αντιλήφθηκαν ότι οι Γάλλοι δεν έκαναν τίποτε για να υποστηρίξουν τον Γουλιέλμο, ο οποίος ταραγμένος παραδόθηκε. Στη συνθήκη του Βένλο που ακολούθησε το 1543, το Γκέλντερν και το Τσύτφεν πέρασαν στον Κάρολο Ε΄, που τα προσέθεσε στις Αψβουργικές Κάτω Χώρες.
Προσπάθησε να ενισχύσει τις περιοχές του και εξήγγειλε ένα εντυπωσιακό πρόγραμμα ανάπτυξης των σημαντικότερων πόλεων. Τα τρία δουκάτα απέκτησαν νέα κύρια φρούρια και μεγάλα σημεία άμυνας, μια και οι μεσαιωνικές οχυρώσεις είχαν αποδειχθεί ανεπαρκείς απέναντι στο πυροβολικό του βασιλιά της Γερμανίας. Η πόλη του Γύλιχ στο Δουκάτο Γύλιχ, το Ντύσσελντορφ στο Μπεργκ και το Όρσαου στην Κλέβη έγιναν τα φρούρια των δουκάτων, μάλιστα τα δύο πρώτα απέκτησαν ανάκτορα. Για τον σκοπό αυτό μισθώθηκε ο διάσημος αρχιτέκτονας Αλεσάντρο Πασκουαλίνι από τη Μπολόνια, ο οποίος είχε ήδη δείξει την εντυπωσιακή επιδεξιότητα του στις Κάτω Χώρες. Αυτός έκανε τα σχέδια των οχυρών και των ανακτόρων και από τα έργα του έχουν απομείνει δείγματα, ιδιαίτερα η ακρόπολη του Γύλιχ, που οικοδομήθηκε το 1548-1580 και μέρη των Αναγεννησιακών ανακτόρων.
Αδελφή του ήταν η Άννα, τέταρτη σύζυγος του Ερρίκου Η΄ των Τυδώρ της Αγγλίας, ο οποίος τη διαζεύχθηκε έξι μήνες μετά. Η πρώτη κόρη του Γουλιέλμου, Μαρία Ελεονώρα είχε τρισεγγονή τη Μαρία Λουίζα της Έσσης-Κάσσελ, από την οποία κατάγονται όλοι οι σημερινοί μονάρχες της Ευρώπης.
Ήταν Λουθηρανός · το 1592 απεβίωσε στο Ντύσσελντορφ σε ηλικία 76 ετών.
Οικογένεια
Νυμφεύτηκε πρώτα το 1541 την Ιωάννα Γ΄ των Αλμπρέ, κόρη και κληρονόμο του Ερρίκου Β΄ της Ναβάρρας. Αυτός ήταν 25 και αυτή 13 ετών. Ο για πολιτικούς λόγους συναφθείς γάμος ακυρώθηκε τέσσερα έτη μετά.
Ο Γουλιέλμος έκανε δεύτερο γάμο το 1546 με τη Μαρία των Αψβούργων, κόρη του Φερδινάνδου Α΄, αρχιδούκα της Αυστρίας και βασιλιά της Γερμανίας και απέκτησε τέκνα:
Παραπομπές
Κατηγορία:Οίκος του Λα Μαρκ
Τεγούτ
Το Τεγούτ (αρμενικά: Թեղուտ) είναι αγροτική κοινότητα του μαρζ του Ταβούς, στην Αρμενία. Το 2008, αριθμούσε 1,421 κατοίκους.
Παραπομπές
Κατηγορία:Αγροτικές κοινότητες του Ταβούς Κατηγορία:Χωριά της Αρμενίας
Κάβατς
Το Κάβατς (σερβικά κυριλλικά: Кавач) είναι χωριό στα νοτιοδυτικά του Μαυροβουνίου, εντός του Δήμου του Κότορ.
Μαρία Καρολίνα της Σαβοΐας
H Μαρία Καρολίνα (ιταλ. Maria Carolina di Savoia, 17 Ιανουαρίου 1764 - 28 Δεκεμβρίου 1782) από τον Οίκο της Σαβοΐας ήταν πριγκίπισσα της Σαρδηνίας και με τον γάμο της έγινε πριγκίπισσα διάδοχος της Σαξονίας.
Βιογραφία
Η Μαρία Καρολίνα Αντωνία Αδελαΐδα ήταν η τέταρτη (επιζήσασα) κόρη του Βίκτωρα Αμεδαίου Γ΄ της Σαρδηνίας και της Μαρίας Αντωνίας Φερδινάνδης των Βουρβόνων, κόρης του Φιλίππου Ε΄ της Ισπανίας.
Οικογένεια
Παντρεύτηκε το 1781 τον Αντώνιο της Σαξονίας. Δεν απέκτησαν απογόνους. Το 1827 ο Αντώνιος έγινε βασιλιάς της Σαξονίας.
Παραπομπές
Κατηγορία:Οίκος της Σαβοΐας Κατηγορία:Πριγκίπισσες της Σαξονίας Κατηγορία:Πριγκίπισσες της Σαβοΐας
Μπέρτολντ Α΄ της Ίστρια
O Μπέρτολντ Α΄, γερμ. Berthold I (π. 1110/1122 - 14 Δεκεμβρίου 1188) από τον Οίκο του Άντεχς ήταν μάργραβος της Ίστρια το διάστημα 1173-1188.
Βιογραφία
Ήταν γιος του Μπέρτολντ Β΄ κόμη του Άντεχς, κυρίου του Ντήσσεν (στη Βαυαρία), Πάσσενμπουργκ (στη Φραγκονία) & Στάιν (στην Καρνιόλα) και της πρώτης συζύγου του Σοφίας της Ίστρια, κόρης του Πόππο Β΄ μαργράβου της Καρνιόλα & Ίστρια.
Ο αδελφός του Όθων έγινε πρίγκιπας-επίσκοπος του Μπρίξεν το 1165. Διαδέχθηκε τον πατέρα του το 1151 ως Μπέρτολντ Γ΄ κόμης του Άντεχς. Ο Μπέρτολντ ήταν ένας πιστός υποστηρικτής τού Φρειδερίκου Α΄ Χοενστάουφεν του Βαρβαρόσσα, βασιλιά της Γερμανίας. Ο Μπέρτολντ Α΄ ανήλθε σε έναν από τους πιο σημαντικούς ευγενείς και κατείχε εκτεταμένες ιδιοκτησίες στη Βαυαρία, όπως επίσης στη Φραγκονία και στην Καρνιόλα, νότια των Ανατολικών Άλπεων.
Το 1173 τοποθετήθηκε μάργραβος της Ίστρια (ως Μπέρτολντ Α΄), διαδεχόμενος τον Ένγκελμπερτ Γ΄, τελευταίο μάργραβο από τον Οίκο του Σπόνχαϊμ και εξάδελφο της Σοφίας, μητέρας τού Μπέρτολντ Α΄. Όταν το 1180 ο Φρειδερίκος Α΄ εκτόπισε τον Ερρίκο Γ΄ των Γουέλφων τον Λέοντα, δούκα της Σαξονίας, περιέβαλε τον Μπέρτολντ, γιο τού Μπέρτολντ Α΄, τον με τον τίτλο τού δούκα της Μερανίας, αναβιβάζοντας έτσι τον Οίκο τού Άντεχς σε πριγκιπική θέση.
Οικογένεια
Νυμφεύτηκε πρώτα το 1152 τη Χέντβιχ των Βίττελσμπαχ, κόρη τού Όθωνα Δ΄ παλατινού κόμη τού Σάιερν και είχε τέκνα:
Ο Μπέρτολντ Α΄ έκανε δεύτερο γάμο περί το 1180 με τη Λούιτγκαρντ των Έστριντσεν, κόρη τού Σβεν Γ΄ της Δανίας και είχε τέκνα:
Πηγές
Κατηγορία:Οίκος του Άντεχς
Foo Fighters
Κατηγορία:Συγκροτήματα της εναλλακτικής ροκ Κατηγορία:Νικητές Kerrang! Awards Κατηγορία:Νικητές NME Awards Κατηγορία:Hard rock συγκροτήματα από Ουάσινγκτον (πολιτεία) Κατηγορία:Μουσικά συγκροτήματα από το Σιάτλ
Χατσαρντζάν
Το Χατσαρντζάν (αρμενικά: Խաչարձան, παλαιότερα γνωστό ως Πολάντ ) είναι αγροτική κοινότητα του μαρζ του Ταβούς, στην Αρμενία. Το 2008, αριθμούσε 405 κατοίκους, ενώ αποτελείται από τους οικισμούς του Χασαρντζάν, του Γκεγατάπ και του Τσερμακαβάν.
Παραπομπές
Κατηγορία:Αγροτικές κοινότητες του Ταβούς Κατηγορία:Χωριά της Αρμενίας
Σπηλαιοπάρκο Αλμωπίας
Το Σπηλαιοπάρκο Αλμωπίας είναι το πρώτο και μοναδικό σπηλαιολογικό πάρκο στην Ελλάδα. Βρίσκεται στους πρόποδες του όρους Βόρας, κοντά στο χωριό Λουτράκι του Δήμου Αλμωπίας και εντός των ορίων των εγκαταστάσεων των Ιαματικών Λουτρών.
Περίπου 15 σπήλαια και έγκοιλα έχουν καταγραφεί και ερευνηθεί από το 1990 μέχρι σήμερα. Από αυτά τα σπήλαια, το Βάραθρο έχει αναδειχθεί τουριστικά και είναι επισκέψιμο, η Αρκουδοσπηλιά έχει παλαιοντολογικό ενδιαφέρον, το Σπήλαιο των Ανταρτών έχει αρχαιολογικό ενδιαφέρον, ενώ τα υπόλοιπα παρουσιάζουν ποικίλο, αλλά μικρότερο ενδιαφέρον.
Εκτός από τα σπήλαια στην περιοχή υπάρχουν ιαματικά λουτρά και το φαράγγι του Βόρα με καταρράκτες.
Εξωτερικοί σύνδεσμοι
Αλμωπιας Κατηγορία:Νομός Πέλλας
Κυαμισμός
Ο κυαμισμός (ανεπάρκεια της αφυδρογονάσης της 6-φωσφορικής γλυκόζης) είναι μία κληρονομική ασθένεια του ανθρώπου που ακολουθεί φυλοσύνδετο υπολειπόμενο τύπο κληρονομικότητας. Στα άτομα που πάσχουν από την ασθένεια αυτή, παρατηρείται ανεπάρκεια του ενζύμου αφυδρογονάση της 6-φωσφορικής γλυκόζης (G6PD ή G6PDH), το οποίο συμμετέχει στον κύκλο των φωσφορικών πεντοζών και είναι ιδιαίτερα σημαντικό για το μεταβολισμό των ερυθρών αιμοσφαιρίων. Τα άτομα που πάσχουν από την ασθένεια αυτή εμφανίζουν αιμολυτική αναιμία αν καταναλώσουν κουκιά ή αν έλθουν σ' επαφή με συγκεκριμένες χημικές ουσίες (π.χ. ναφθαλίνη).
Κατηγορία:Μεταβολικές διαταραχές Κατηγορία:Τροφική ευαισθησία
Φιό
Το νησί Φιό (πορτογαλικά: Fiõ) είναι ένα νησί του αρχιπελάγους Κιρίμπας της Μοζαμβίκης.
Γεωγραφία
Το Φιό ανήκει στην Επαρχία Κάμπο Ντελγκάντο, στη Συνοικία Ίμπο, τη μικρότερη συνοικία της Κάμπο Ντελγκάντο. Βρίσκεται βορειοδυτικά της Μοζαμβίκης και κεντρο-δυτικά της Κάμπο Ντελγκάντο.
Κνέζλαζ
Το Κνέζλαζ (σερβικά κυριλλικά: Кнежлаз) είναι χωριό στα νοτιοδυτικά του Μαυροβουνίου, εντός του Δήμου του Κότορ.
Παραπομπές
Κατηγορία:Χωριά του Μαυροβουνίου Κατηγορία:Οικισμοί του Κότορ
Χαγαρτσίν
Το Χαγαρτσίν ή Χαγαρντζίν (αρμενικά: Հաղարծին, έως το 1940 γνωστό ως Ντζαρχέντζ, Ντζαρχές ή Ζαρχέτζ, ενώ, έως το 1992, ως Κουιμπίσεφ, προς τιμήν του Βαλεριάν Κουιμπίσεφ ) είναι αγροτική κοινότητα του μαρζ του Ταβούς, στην Αρμενία. Το 2008, αριθμούσε 4,022 κατοίκους.
Το ομώνυμο μοναστήρι βρίσκεται σε κοντινή απόσταση από τον οικισμό.
Παραπομπές
Κατηγορία:Αγροτικές κοινότητες του Ταβούς Κατηγορία:Χωριά της Αρμενίας
Ματθίλδη του Άντεχς
Η Ματθίλδη, γερμ. Matilda von Andechs (απεβ. 1245) από τον Οίκο του Άντεχς ήταν κόρη του μαργράβου της Ίστρια και με τον γάμο της έγινε κόμισσα της Γκορίτσια.
Βιογραφία
Ήταν η τρίτη κόρη του Μπέρτολντ Α΄ μαργράβου της Ίστρια και της πρώτης συζύγου του Χέντβιχ των Βίττελσμπαχ, κόρης του Όθωνα Δ΄ παλατινού κόμη του Σάιερν.
Από τον γάμο της με τον Ένγκελμπερτ Γ΄ κόμη της Γκορίτσια απέκτησε έναν γιο, τον Μάινχαρντ Α΄, που θα κληρονομούσε τον τίτλο του δούκα της Μερανίας έπειτα από το τέλος τού μικρανιψιού της Όθωνα Β΄, που ήταν άτεκνος. Ωστόσο τότε αυτός ο τίτλος έγινε χωρίς νόημα, καθώς οι μαρκιωνίες της Ίστρια και της Καρνιόλα περιήλθαν στο Πατριαρχείο της Ακουιλέια και οι αρχικές ιδιοκτησίες των Άντεχς κατελήφθησαν από τους δούκες της Βαυαρίας.
Οικογένεια
Παντρεύτηκε τον Ένγκελμπερτ Γ΄ κόμη της Γκορίτσια (απεβ. 1220) και είχε τέκνο:
Πηγές
Κατηγορία:Οίκος του Άντεχς Κατηγορία:Γερμανίδες κόμισσες
Εφαρμοσμένη φυσική
Ως εφαρμοσμένη φυσική ορίζεται ο κλάδος της φυσικής επιστήμης ο οποίος ασχολείται με την ανάπτυξη συγκεκριμένων τεχνολογικών ή πρακτικών εφαρμογών. Διαφοροποιείται από αντίστοιχα πεδία της επιστήμης μηχανικού από το γεγονός ότι ένας επιστήμονας της εφαρμοσμένης φυσικής μπορεί να μην ενδιαφέρεται για την επίλυση ενός συγκεκριμένου πρακτικού προβλήματος, αλλά για την ανάπτυξη ανάλογων μεθοδολογιών και συσκευών οι οποίες αξιοποιούν τις αρχές της φυσικής.
Κατηγορία:Επιστήμες Μηχανικών Εφαρμοσμενη
Έξαλα
Με τον όρο έξαλα (free–board ή freaboard) χαρακτηρίζονται τα ορατά μέρη του πλοίου από την ίσαλο και πάνω, δηλαδή από την επιφάνεια της θάλασσας όταν αυτό πλέει ζυγοσταθμισμένο ή βρίσκεται σε ηρεμία. Αντίθετος όρος είναι τα ύφαλα ή βρεχάμενα. Στην αγγλική γλώσσα αυτός ο πολύς βασικός όρος αποδίδεται ιδιωματικά.
Με τον ίδιο όρο έξαλα, ή ύψος εξάλων, ως μέγεθος σε ένα έμφορτο πλοίο χαρακτηρίζεται η απόσταση μεταξύ της ισάλου και του κυρίου καταστρώματος, εξ ου και ονομάζεται «κατάστρωμα εξάλων» (freeboard deck). Η απόσταση αυτή ονομάζεται «ύψος εξάλων» και είναι ένα πολύ βασικό στοιχείο που αφορά την ασφάλεια των πλοίων.